హమ్రెన్

హమ్రెన్, అస్సాం రాష్ట్రంలోని పశ్చిమ కర్బి ఆంగ్లాంగ్ జిల్లా ముఖ్య పట్టణం. కొండపైన ఈ పట్టణం ఉంది.

జనాభా 
2011 భారత జనాభా లెక్కల ప్రకారం, హమ్రెన్ పట్టణంలో 8,694 జనాభా ఉంది. ఈ జనాభాలో 4,406 (50.5%) మంది పురుషులు, 4,288 (49.5%) మంది స్త్రీలు ఉన్నారు. హమ్రెన్ పట్టణ సగటు అక్షరాస్యత రేటు 86% కాగా, ఇది జాతీయ సగటు అక్షరాస్యత 74% కంటే ఎక్కువగా ఉంది. ఇందులో పురుషుల అక్షరాస్యత 90%, స్త్రీ అక్షరాస్యత 82% ఉంది.

పరిపాలన 
హమ్రెన్ పట్టణంలో 7 వార్డులుగా విభజించారు. పట్టణంలో 1,798 ఇళ్ళు ఉన్నాయి. హమ్రెన్ పట్టణ కమిటీ ఆధ్వర్యంలో త్రాగునీరు, మురుగునీటి వంటి ప్రాథమిక సౌకర్యాలను సరఫరా చేస్తోంది. కమిటీ పరిమితుల్లో రహదారులను నిర్మించడానికి, తన పరిధిలోకి వచ్చే ఆస్తులపై పన్ను విధించడానికి కూడా కమిటీకి అధికారం ఉంది.

మతాలు 
అమింగావ్ పట్టణ జనాభాలో 73.67% హిందువులు, 0.91% ముస్లింలు, 25.09% క్రైస్తవులు, 0.01% సిక్కులు, 0.15% బౌద్ధులు, 0.02% జైనులు, 0.14% ఇతరులు ఉన్నారు.

పర్యాటక ప్రాంతాలు 
హమ్రెన్ పట్టణం చుట్టూ పచ్చని కొండలు ఉన్నాయి. ఈ పట్టణం మీదుగా కోపిలి నది ప్రవహిస్తోంది. పట్టణ దక్షిణ సరిహద్దు వైపు మేఘాలయ కొండలు, బోరపాని సరస్సు ఉన్నాయి.

రవాణా 
 వాయుమార్గం: హమ్రెన్ పట్టణానికి 170 కి.మీ.ల దూరంలో ఉన్న గువహాటిలో విమానాశ్రయం ఉంది. విమానాశ్రయం నుండి పట్టణానికి చేరుకోవడానికి సుమారు 4 గం 30 నిమిషాలు పడుతుంది.
 రైలుమార్గం: హమ్రెన్‌ పట్టణంలో రైల్వే స్టేషను లేదు. సమీప రైల్వే స్టేషను గువహాటిలో ఉంది.
 రోడ్డుమార్గం: హమ్రెన్ పట్టణం రోడ్డుమార్గం ద్వారా అన్ని ఇతర ప్రధాన నగరాలు, పట్టణాలకు కలుపబడి ఉంది.

మూలాలు

వెలుపలి లంకెలు 

అసోం నగరాలు, పట్టణాలు